แมนูไลฟ์เชียร์หุ้นสหรัฐ
ศก.ดีขึ้นต่อเนื่องราคายังถูกโอกาสรับผลตอบแทน16%
3 ต.ค. 2555

ศก.ดีขึ้นต่อเนื่องราคายังถูกโอกาสรับผลตอบแทน16%
บลจ.แมนูไลฟ์ มั่นใจหุ้นสหรัฐอนาคตดี ฉวยจังหวะราคาถูก ตั้งกองออกไปลงทุน ชี้ดัชนี S&amp;P500 มีโอกาสบวกได้อีก 16% 
นายต่อ อินทวิวัฒน์ ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) แมนูไลฟ์ (ประเทศไทย) เปิดเผยว่า ในขณะนี้ตลาดหุ้นสหรัฐมีความน่าสนใจ เนื่องจากภาพรวมเศรษฐกิจสหรัฐมีแนวโน้มที่จะปรับตัวดีขึ้นอย่างต่อเนื่อง และเชื่อว่าไม่ว่าใครจะขึ้นมาเป็นประธานาธิปดีสหรัฐ จะยังต้องเดินหน้ากระตุ้นเศรษฐกิจเช่นเดียวกัน จึงเป็นผลดีต่อตลาดหุ้น
นอกจากนี้ บริษัทจดทะเบียนในตลาดหุ้นสหรัฐยังมีความสามารถในการทำกำไรที่ดี จากการขยายตลาดออกไปต่างประเทศ ซึ่งจะเห็นว่าเฉลี่ยแล้วบริษัทจดทะเบียนในสหรัฐมีรายได้จากต่างชาติสูงถึง 46.29% ในขณะที่อัตราส่วนราคาต่อกำไร (พี/อี) ของดัชนี S&amp;P500 ในปัจจุบันอยู่ที่ 13.9 เท่า ซึ่งต่ำกว่าค่าพี/อีเฉลี่ยย้อนหลัง 10 ปี ที่ 16.51 เท่า 
“หากกลับไปซื้อขายที่พี/อีระดับเดิมจะมีส่วนต่างประมาณ 16% เพราะฉะนั้นช่วงนี้จึงเป็นจังหวะดีที่จะเข้าไปลงทุนหุ้นสหรัฐ แต่เราแนะนำให้ลงทุนระยะยาว เพราะจากสถิติที่ผ่านมาจะเห็นว่าตลาดหุ้นที่มีผลตอบแทนไม่ดีติดต่อกัน 10 ปี แต่อีก 10 ปีต่อมาจะมีผลตอบแทนที่ดีมาก” นายต่อ กล่าว
อย่างไรก็ตาม นายต่อ ยอมรับว่าในอีก 12 เดือนข้างหน้า ตลาดหุ้นสหรัฐอาจจะไม่ใช่ตลาดหุ้นที่ให้ผลอัตราผลตอบแทนที่ดีที่สุดในโลก และอาจจะให้ผลตอบแทนต่ำกว่าตลาดหุ้นไทย แต่แนะนำให้นักลงทุนแบ่งสัดส่วนเงินลงทุนบางส่วนไปลงทุนในหุ้นสหรัฐ เพื่อกระจายความเสี่ยง
“ในอีก 12 เดือนข้างหน้า ตลาดหุ้นที่จะบวกแรงที่สุดน่าจะอยู่ในกลุ่มตลาดเกิดใหม่ แต่ยังไม่รู้ว่าจะเป็นประเทศไหน แต่ตลาดสหรัฐเป็นตลาดใหญ่มีโอกาสให้ผลตอบแทนในระดับ 1015% ภายใต้ความเสี่ยงที่ต่ำกว่าก็ควรจะแบ่งเงินออกไปลงทุน” นายต่อ กล่าว
พร้อมกันนี้ระหว่างวันที่ 110 ต.ค.นี้ บลจ.แมนูไลฟ์ เปิดขายกองทุนเปิด แมนูไลฟ์ สเตร็งค์ อเมริกัน โกรท เอฟไอเอฟ ซึ่งลงทุนในกองทุน Manulife Global FundAmerican Growth Fund ซึ่งมีนโยบายลงทุนหุ้นของบริษัทที่มีคุณภาพและมีมูลค่าตลาดขนาดใหญ่ในตลาดหุ้นสหรัฐประมาณ 5070 บริษัท
“การคัดเลือกหุ้นของกองทุนหลักจะเน้นบริษัทมีความได้เปรียบในการแข่งขันในระยะยาว โดยเลือกจังหวะเข้าลงทุนในระดับราคาที่เหมาะสม ทำให้เราเชื่อว่ากองทุนนี้สามารถสร้างผลตอบแทนที่ดีและเหนือกว่าในระยะยาว” นายต่อ กล่าว